Sunnland

Sunnland er et boligstrøk i Trondheim mellom Nardo i nordøst, Nidarvoll i sør og Sorgenfri og Sluppen i vest. Området er i all hovedsak utbygd med boliger. Stedet har en egen ungdomsskole, Sunnland skole. Navnet Sunnland eller Sundland kommer av suðr, «sør» og land, og betyr «Sørgården». Navnet henspiller på beliggenheten sør for gården Nardo.

Gården Sundland (Sunnland) var i middelalderen kirkegods, og var i 1647 delt i fire bruk, og i 1661 tre. På denne tiden tilhørte gården Vår Frue kirke og Klæbu sogneprestembeter. Senere ble Sundland igjen delt i fire bruk, hvorav to ble solgt til familien Friedleb. I 1797 og 1848 ble disse to gårdene innlemmet i Sluppen. Sundlandgårdene ble utstykket til boliger i etterkant av andre verdenskrig.

Litteratur 

Lerkendal (bydel)
Strøk i Trondheim
Nardo